ข่มขืน ≠ ประหาร เมืองไทยควรลงโทษ ไอ้หื่น อย่างไร?
สังคมไทยตื่นตัวทุกครั้งในยามที่เกิดคดีอุกอาจฆ่าข่มขืน และในครั้งนี้ก็เช่นกัน, ฆ่าปาดคอครูสาว, กระแสสังคมโหมกระพือให้ประหารนักโทษคดีข่มขืนเสียให้สิ้น ในขณะที่ ภาครัฐ ภาคประชาชน หรือภาคส่วนที่เกี่ยวข้องต่างชูแขนแสดงความคิดเห็นกันอย่างหลากหลายมิติ,บ้างก็มองว่า ข่มขืน=ประหาร อาจส่งเสริมให้คนร้ายฆ่าปิดปากเหยื่อ, บ้างก็ว่า ข่มขืน=ประหาร จะสามารถสกัดยับยั้งไม่ให้คนร้ายออกมากระทำความผิดได้อีก, บ้างก็ว่า หากไม่เพิ่มโทษก็ขออย่าให้ลดโทษ, ซึ่งทุกความเห็นล้วนมีวัตถุประสงค์ที่ดีงามต่อสังคมไทยทั้งสิ้นและในรายงานพิเศษของ ,ทีมข่าวเฉพาะกิจไทยรัฐออนไลน์, ชิ้นนี้ เราจะนำเสนอในมุมมองที่ว่า, หากคนร้ายคดีข่มขืนไม่ต้องโทษประหาร ภาครัฐควรจัดการกับพวกเขาอย่างไร?,นพ.ทวีศิลป์ วิษณุโยธิน ผู้อำนวยการสถาบันกัลยาณ์ราชนครินทร์ กรมสุขภาพจิต กระทรวงสาธารณสุข (สธ.), กล่าวกับทีมข่าวถึงกรณีดังกล่าวว่า เหตุข่มขืน ถือเป็นสัญชาตญาณที่ฝังอยู่ภายในจิตใจมนุษย์ จึงเป็นเรื่องยากที่จะปรับแก้ไขได้ มิหนำซ้ำเหตุข่มขืนนั้น ยังมีความแตกต่างจากเหตุร้ายอื่นๆ ยกตัวอย่างเช่น เหตุลักขโมย โดยเหตุลักขโมยจะมีโอกาสเกิดขึ้นน้อยมาก หากบุคคลนั้นๆ มีทรัพย์สินที่เพียงพอต่อการดำรงชีวิต ส่วนเหตุข่มขืนนั้น เป็นเรื่องของความต้องการทางเพศที่สามารถเกิดขึ้นได้ตลอดเวลา,ทีมข่าวถามนายแพทย์คนดังว่า ,หากไม่ประหารผู้กระทำความผิด ในทางการแพทย์เสนอแนะให้มีวิธีการลงโทษคนเหล่านี้อย่างไร?,  นพ.ทวีศิลป์ ให้คำตอบว่า ลงโทษด้วยการใช้ยา เพื่อลดอัตราการเกิดเหตุข่มขืน หรือจะให้พูดง่ายๆ ก็คือ ,1. ฉีดยาคุมกำเนิดที่ใช้กับผู้หญิงเข้าไปในผู้ชาย, ซึ่งยาตัวดังกล่าวจะทำให้ฮอร์โมนเพศหญิงสูงขึ้น และทำให้ความต้องการทางเพศของผู้ชายลดลง แต่ต้องฉีดยาแก่ผู้กระทำความผิดอย่างต่อเนื่อง เนื่องจากยาจะออกฤทธิ์ประมาณ 3 เดือนเท่านั้น ,2. ฉีดยา Anti-androgen (ต้านฮอร์โมนเพศชาย) เข้าไป, ซึ่งจะทำให้ฮอร์โมนเพศชายทำงานน้อยลง,การฉีดยาไม่สามารถการันตีได้ว่า ผู้กระทำความผิดเหตุข่มขืนจะไม่กลับไปข่มขืนอีก, นพ.ทวีศิลป์ แสดงมุมมอง,การแก้ปัญหาข่มขืน ด้วยวิธีการลงโทษที่ว่า  จะทำให้คนร้ายเกรงกลัวโทษหนัก และไม่กล้ากระทำความผิด? ผอ.สถาบันกัลยาณ์ราชนครินทร์ กรมสุขภาพจิต ตอบข้อซักถามนี้ว่า ,ความเกรงกลัวโทษประหารจะเกิดขึ้นได้กับบางคนเท่านั้น, ซึ่งหลายคนอาจจะเข้าใจว่า การลงโทษผู้ก่อเหตุข่มขืนด้วยวิธีการจำคุก อาจทำให้บุคคลนั้นๆ เกรงกลัวและหลาบจำ แต่การเข้าใจเช่นนี้ถือว่าเป็นความเข้าใจที่ผิด เพราะคนเหล่านี้เมื่อออกมาจากเรือนจำแล้วมีอารมณ์ทางเพศอีก พวกเขาก็อาจจะใช้วิธีการปลดปล่อยแบบเดิมอีก,อารมณ์ทางเพศ เปรียบเสมือนกับการที่คนเราหิวข้าว ซึ่งความรู้สึกหิวข้าวเกิดขึ้นได้ตลอดเวลา เช่นเดียวกันกับอารมณ์ทางเพศของผู้ชายที่สามารถเกิดขึ้นได้ตลอดเวลาเช่นกัน,นพ.ทวีศิลป์ เปรียบเปรยปัญหาข่มขืน,หากเปรียบอารมณ์ทางเพศ เหมือนกับการหิวข้าว ซึ่งสิ่งที่มนุษย์ต้องการตลอดทั้งชีวิต ดังนั้น จึงเท่ากับว่า ปัญหาข่มขืนจะไม่ลดน้อยถอยลงเช่นนั้นหรือ? ผู้สื่อข่าวถามจิตแพทย์คนดัง ซึ่งได้รับคำตอบว่า ,ใช่ เมื่ออารมณ์ทางเพศเกิดขึ้นกับคนผู้หนึ่ง ความรู้สึกผิดชอบชั่วดีจะหายไปชั่วขณะ และเขาจะไม่สามารถควบคุมความต้องการ หรือความหมกมุ่นได้,ท้ายที่สุด ผู้คนที่เคยออกโรงแสดงจุดยืนเกี่ยวกับการข่มขืน เขาก็จะหลงลืมเรื่องราวเหล่านี้ไป มิใช่ว่าพวกเขาจะหายไปเลย แต่พวกเขาจะออกมาแสดงจุดยืนอีกครั้ง ในวันที่เหตุข่มขืนโด่งดังจนเป็นที่โจษจันในครั้งต่อไป วนลูปอยู่เช่นนี้, นพ.ทวีศิลป์ จิตแพทย์คนดัง ทิ้งท้าย,ผู้เชี่ยวชาญอาชญาวิทยา : มูลเหตุ แรงจูงใจ ทำไมจึงกล้าลงมือข่มขืน?,ทีมข่าวฯ ได้ติดต่อไปยัง ,รศ.ดร.ศรีสมบัติ โชคประจักษ์ชัด อาจารย์คณะสังคมและมนุษยศาสตร์ ม.มหิดล ผู้เชี่ยวชาญอาชญาวิทยา, มาให้คำตอบในประเด็นต่างๆ โดย รศ.ดร.ศรีสมบัติ เปิดเผยว่า ผู้ต้องหาคดีข่มขืนส่วนใหญ่จะเป็นคนใกล้ชิดกับเหยื่อ มีการรู้จักหน้าค่าตากันมาก่อน ส่วนการแต่งตัวและหน้าตาของเหยื่อก็มีส่วนที่ทำให้เกิดความน่าสนใจที่จะเข้าไปกระทำผิด โดยเฉพาะอย่างยิ่งหากเหยื่ออยู่ตามลำพัง และไม่มีใครสามารถให้ความช่วยเหลือได้ มักจะเป็นโอกาสที่ทำให้ผู้ต้องหาอาศัยจังหวะให้การกระทำความผิด ขณะที่ แรงจูงใจหรือมูลเหตุในการข่มขืนเหยื่อมีปัจจัยดังต่อไปนี้,1. สภาพอารมณ์ ผู้กระทำผิดมีความต้องการทางเพศมาก หรือไม่สามารถควบคุมอารมณ์ทางเพศของตัวเองได้, ,2. สภาพแวดล้อมที่เอื้ออำนวยให้กระทำความผิด, ,3. มีการวางแผน เล็งเห็นแล้วว่าไม่มีโอกาสในการถูกตำรวจจับได้หากกระทำความผิด และมีความเสี่ยงน้อยในการที่จะมีคนอื่นรู้ รวมทั้งเหยื่ออยู่คนเดียว หรืออยู่ในสภาวะในการต่อสู้ลำบาก จึงกล้าที่จะลงมือกระทำความผิด,ผู้เชี่ยวชาญอาชญาวิทยา : สาเหตุที่ทำให้เกิดคดีข่มขืนซ้ำซาก?,รศ.ดร.ศรีสมบัติ เผยว่า ผู้ต้องหาที่ออกจากคุกและยังกระทำผิดอยู่ซ้ำๆ เกิดจากปัญหาดังต่อไปนี้, ,1. ระบบคัดกรองผู้กระทำผิดไม่มีพื้นที่แยกขังสำหรับผู้กระทำผิดเกี่ยวกับเพศเฉพาะทาง ทำให้การเข้าไปดูแล ช่วยเหลือ ฟื้นฟู ทำได้อย่างไม่ตรงตามประเภทของผู้ต้องหา, ,2. ประเทศไทยยังขาดนักจิตวิทยา นักบำบัดที่จะมาเยียวยาผู้ต้องหาคดีประเภทนี้ ฉะนั้น เมื่อผู้ต้องหาออกมาสู่สังคม พวกเขาเหล่านี้ก็ออกมาโดยที่ไม่ได้รับการแก้ไขใดๆ จึงเป็นอีกเหตุผลหนึ่งที่ทำให้พวกเขามีโอกาสที่จะกระทำความผิดซ้ำได้อีก, ,3. ความหนาแน่นของผู้ต้องขังในเรือนจำ จึงทำให้มีนโยบายลดโทษ ลดวันต้องโทษจำคุก หรือพักการลงโทษให้กับผู้ต้องขังที่ประพฤติตัวดี อีกทั้งผู้ต้องหาบางคนมักจะชอบทำตัวดี น่าไว้วางใจ ซึ่งทำให้ไม่สามารถทราบได้ว่าเมื่อเขาออกมาเขาจะกระทำความผิดในลักษณะเดียวกันซ้ำอีกหรือไม่, , ผู้เชี่ยวชาญอาชญาวิทยา กล่าว,ผู้เชี่ยวชาญอาชญาวิทยา : เกาหลี ฉีดสารเคมีที่อัณฑะ ส่งผลให้หมดความต้องการทางเพศ,นอกจากนี้ รศ.ดร.ศรีสมบัติ ยังกล่าวเพิ่มเติมว่า นานาประเทศที่มีการยกเลิกโทษประหารไปแล้ว หรือบางประเทศที่มีวิธีการจัดการกับผู้กระทำผิดเกี่ยวกับเพศ เช่น เกาหลีใต้ เมื่อหลายปีมาแล้วมีการประกาศใช้กฎหมายที่ลงโทษผู้กระทำผิดเกี่ยวกับเพศด้านข่มขืน สำหรับผู้กระทำความผิดซ้ำซาก จะไม่ประหาร แต่จะ,ใช้วิธีฉีดสารเคมีเข้าไปที่ลูกอัณฑะของผู้กระทำผิด เพื่อให้หมดความต้องการทางเพศ, เพราะว่าการข่มขืนเกิดจากสาเหตุที่มีอารมณ์ทางเพศ โดยไม่สามารถแก้ปัญหาด้วยวิธีใดๆ ได้ เป็นความต้องการทางด้านร่างกาย ซึ่งจะต้องหาทางรักษาเยียวยาคนกลุ่มนี้ โดยเกาหลีใต้เริ่มนำมาใช้จริง เมื่อปี 2555,ฉีดยาให้นกเขาไม่ขัน เข้าซังเตตลอดชีวิต หรือแม้กระทั่งประหารให้ตายตามกัน,สุดท้าย ความหื่น ก็บดบังสติ ไอ้หื่น อยู่ดี,ทีมข่าวเฉพาะกิจ
ข่มขืน = ประหารสังคมไทยตื่นตัวทุกครั้งในยามที่เกิดคดีอุกอาจฆ่าข่มขืน และในครั้งนี้ก็เช่นกัน ซึ่งในรายงานพิเศษชิ้นนี้ จะนำเสนอในมุมมองที่ว่า หากคนร้ายคดีข่มขืนไม่ต้องโทษประหาร ภาครัฐควรจัดการกับพวกเขาอย่างไร?
ข่มขืน ประหาร,ข่มขืน = ประหาร,ข่มขืนเท่ากับประหาร,ทีมข่าวเฉพาะกิจไทยรัฐออนไลน์,โทษข่มขืน,ข่มขืนต้องประหาร,คดีข่มขืน,ศพครูอิ๋ว,ภาพครูอิ๋ว,ข่าวครูอิ๋ว,คดีครูอิ๋ว,ข่าวคดีข่มขืน,โทษคดีข่มขืน,ข่าว,ไทยรัฐ,ไทยรัฐออนไลน์,ข่าวข่มขืน,ข่าวทั่วไทย